Fridtjof Nansens vei (Oslo)

Fridtjof Nansens vei er en vei eller gate på grensen mellom bydel Frogner (nr. 2-16) og bydel Ullern (nr. 15-19 og 18-38) i Oslo. Den følger for det meste et tidligere gateløp for en del av Sørkedalsveien og går parallelt med denne. Begge ender av veien munner ut i Sørkedalsveien, men omlegginger av gateløpet gjør at begynnelsen ser ut til å være en del av Essendrops gate, mens slutten av gaten opp mot rundkjøringen ved Majorstuen politistasjon fremstår som en fortsettelse av Middelthuns gate.

Veien fikk navn i 1919 etter Fridtjof Nansen, som vokste opp på Nansen-Frøen. 

Colosseum kino har adresse Fridtjof Nansens vei 6. Ellers er mye av bebyggelsen kontorbygg. Det står en byste av Nansen (laget av Gustav Vigeland) utenfor nr. 17-19.

Kilder


Eksterne lenker

 Lokalhistoriewiki

Kategori:Veier i Oslo
Kategori:Veier på Majorstuen
Kategori:Veier i Oslo oppkalt etter menn
Kategori:Fridtjof Nansen